Ny bolig- og erhvervsejendom Silkeborgvej 228 
BESLUTNING 
Sagens behandling udsat.  
Nedrivning af byggeri samt opførelse af ny bolig- og erhvervsbebyggelse på [adresse]/Odinsvej 2. 
 
RESUMÉ 
Der er søgt om tilladelse til at nedrive den eksisterende bebyggelse beliggende [adresse]Odinsvej 2 i 
Åbyhøj og opføre en ny bebyggelse i tre etager med boliger og erhverv.   Ejendommen ligger i 
kommuneplanens rammeområde 160207CE, der fastlægger områdets anvendelse til centerformål.    
 
En partshøring har givet anledning til flere indsigelser mod det ansøgte byggeri. Indsigelserne omhandler 
primært byggeriets højde, forringelse af lysforholdene, forøgede skyggegener, forøgede indbliksgener, trafik- 
og parkeringsforhold samt byggeriets arkitektur.    
 
I kommuneplanen er den maksimale bygningshøjde fastsat til 8,50 meter. Bygningshøjden på den del af den 
nye bebyggelse, der ligger ud mod [adresse], bliver 12 meter.    
 
I øvrigt er projektet i det væsentligste i overensstemmelse med kommuneplanens rammebestemmelser.    
 
Planlægning og Byggeri vurderer, at byggeriets indvirkning på omgivelserne ikke går ud over, hvad der må 
forventes i området, og anbefaler, at byggeriet godkendes. 
INDSTILLING 
At Teknik og Miljø bemyndiges til at meddele de fornødne tilladelser til byggeriet.  
Sagens forløb 
07-08-2014 Borgmesterens Afdelings påtegning 
 
Fremsendes til Magistraten. Borgmesterens Afdeling har ingen bemærkninger til indstillingen. 
 
11-08-2014 Magistraten 
 
Fremsendes til [adresse] med bemærkning, at Magistraten i mødet den 11. august 2014 anbefaler, at byrådet 
tiltræder Magistratsafdelingen for Teknik og Miljøs indstilling af 3. juli 2014.  
 
Mimi Rasmussen tog forbehold. 
 
Gurli Karlsen og fungerende rådmand Mark Christiansen var forhindret i at deltage i sagens 
behandling. 
 
27-08-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 27. august 2014 
 
08-09-2014 Teknisk Udvalg 
 
Sagens behandling udsat. 
 
